Kuna olen natuke selline surnuaia friik, siis võtsime jalge alla pika teekonna põhja Londonis asuvasse ühte omaaegsesse erasurnuaeda,  mille ida pool avati 1839 aastal ja läänepool 1854 a. See on ka mu elus esimine surnuaed kuhu sisse pääsemiseks olen raha välja käinud (5 naela). Miks seal raha võetakse. Camdeni linnaosa kelle alla see kuulub, nimelt ei eralda ammu juba selle koha hooldamiseks finantse, seega püsib kogu krempel vabatahtlikel. Kalmistu on suht võssa kasvanud ja paljud mälestusmärgid varisemisohtlikud, seepärast ei ole seal soovitav oma käel põõsastes kolada ja alla 8 aastasi lapsi ei lasta üldse sisse. Tutvumine kohaga käib  giidi abil. Nädalavahetustel läheb iga täistund 15 liikmeline grupp giidiga teele. Giidiga tuur kestab nii ühe tunni ja hiljem võid siis natuke ka omal vastutusel kolada. Seega väike raha hoiab giidi töös, saab osta vabatahatlikele tööriistad ja muidu jõlkujad hoiab eemale. Kel huvi tõsisem kyll see ka selle väikse raha leiab, sobrab netist ise infot ja sinna kanti sattudes võib julgelt kylastada, kahetseda ei tule teps mitte.